ທ່ານ​ໂອ​ບາ​ມາ ໃຫ້​ສໍາພາດ​ຂ່າວ ທາງໂທລະພາບ​
ໃນການໃຫ້ສໍາພາດຂ່າວແກ່ໂທລະພາບ ABC ນັ້ນ ທ່ານ​ໂອ​ບາ​ມາ ​ກ່າວ​ວ່າ ທ່ານ​ບໍ່​ຖື​ວ່າ ທ່ານ​ເປັນໂຕເກັງທີ່ຈະໄດ້ຮັບໄຊຊະນະ ໃນ​ການເລືອກ​ຕັ້ງ​ປີ 2012.
ປະທານາທິບໍດີບາຣັກ ໂອບາມາ ແຫ່ງສະຫະລັດກ່າວວ່າ ທ່ານບໍ່ຖືວ່າ ທ່ານເປັນໂຕເກັງ ທີ່ຈະເປັນຜູ້ຊະນະໃນການເລືອກຕັ້ງປະທານາທິບໍດີຂອງປະເທດໃນປີ 2012 ໜ້ານີ້ ໂດຍ ກ່າວຕໍ່ຜູ້ສໍາພາດທ່ານທາງໂທລະພາບວ່າ ການເສດຖະກິດທີ່ລົ້ມລຸກຄຸກຄານນີ້ ແນ່ນອນ ຈະເຮັດໃຫ້ ທ່ານມີຄະແນນສຽງເປັນຮອງ ຫຼືເສຍໄຊ ໃນຄວາມພະຍາຍາມຂອງທ່ານເພື່ອ ໃຫ້ໄດ້ເປັນປະທານາທິບໍດີຕື່ມອີກສະໄໝທີສອງນັ້ນ ໃນການກ່າວຕໍ່ທ່ານ George Stephanopoulos ຜູ້ສື່ຂ່າວຕາໜ່າງ ໂທລະພາບ ABC ໃນວັນອັງຄານມື້ນີ້ ປະທານາທິບໍດີໂອບາມາກ່າວວ່າ ທ່ານບໍ່ຄຶດວ່າ ຊີວິດການເປັນຢູ່ຂອງ ຄົນອາເມຣິກາສ່ວນຫລາຍແມ່ນດີຂຶ້ນກວ່າເມື່ອ 4 ປີຜ່ານມາ ກ່ອນທ່ານຖືກເລືອກຕັ້ງເປັນ ປະທານາທິບໍດີ ເມື່ອເວົ້າເຖິງດ້ານເສດຖະກິດແລ້ວ ເຖິງຢ່າງໃດກໍດີ ຂະນະທີ່ທ່ານຍອມຮັບວ່າອັດຕາຄົນຫວ່າງງານ 9 1 ເປີເຊັນໃນປັດຈຸບັນນີ້ ແມ່ນຍັງຢູ່ໃນລະດັບສູງໂພດກໍຈິງ ແຕ່ທ່ານໂອບາມາກໍໄດ້ກ່າວປ້ອງກັນນະໂຍບາຍເສດຖະ ກິດຂອງທ່ານໂດຍ|ເວົ້າວ່າ ລັດຖະບານໄດ້ທໍາຄວາມຄືບໜ້າຢ່າງສະມໍ່າສະເໝີມາເພື່ອເຮັດ ໃຫ້ເສດຖະກິດມີສະຖຽນລະພາບນັ້ນ ປະທານາທິບໍດີໂອບາມາຍັງສືບຕໍ່ຮຽກຮ້ອງ ໃຫ້ພວກຜູ້ນຳພາລັດຖະສະພາສະຫະລັດ ຮັບຜ່ານຂໍ້ສະເໜີມູນຄ່າ 447 ຕື້ໂດລາ ທີ່ມີວັດຖຸປະສົງເພື່ອສົ່ງເສີມການສ້າງໜ້າວຽກຂຶ້ນ ໂດຍກ່າວວ່າຂໍ້ສະເໜີທີ່ວ່ານີ້ ສາມາດຊ່ອຍໃຫ້ມີການວ່າຈ້າງປະຊາຊົນຈໍານວນ 1 ລ້ານ 9 ແສນຄົນ ກັບຄືນໄປເຮັດວຽກໄດ້ແຕ່ເບິ່ງຄືວ່າພວກສະມາຊິກລັດຖະສະພາສັງ ກັດພັກ Republican ຈະບໍ່ຮັບຜ່ານຂໍ້ສະເໜີຂອງທ່ານທັງໝົດ ທ່ານ Stephanopoulos ທີ່ເປັນຜູ້ສໍາພາດທ່ານສໍາລັບຕາໜ່າງໂທລະ ພາບ ABC ແລະແວັບໄຊ Yahoo ໄດ້ກ່າວອ້າງ ເຖິງການສໍາຫລວດຫາງສຽງປະຊາຊົນຄັ້ງໃໝ່ ທີ່ແນະໃຫ້ເຫັນວ່າ ຊາວອາເມຣິກັນສ່ວນຫລາຍຄຶດວ່າ ທ່ານໂອບາມາຈະໄດ້ຮັບການ ປາໄຊໃນການເລືອກຕັ້ງປະທານາທິບໍດີ ໃນປີ 2012 ຕໍ່ໜ້ານີ້